
         Nr.23/119/2003

BIROUL PERMANENT

AL

CAMEREI DEPUTAŢILOR



În conformitate cu Regulamentul Camerei Deputaţilor, vă înaintăm, alăturat, Raportul asupra proiectului de Lege pentru ratificarea Memorandumului de Înţelegere privind cooperarea între Guvernul României şi Guvernul Regatului Norvegiei pentru Implementarea în comun (JI) şi a Acordului asupra proiectului "Dezvoltarea utilităţilor municipale - sistemul de încălzire din Făgăraş - faza a doua - CT5, CT6, CT7, CT8, judeţul Braşov", semnate la Oslo la 21 decembrie 2001, transmis cu adresa nr.317 din 19 mai 2003.



În raport de conţinutul şi obiectul de reglementare, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru ratificarea Memorandumului de Înţelegere privind cooperarea între Guvernul României şi Guvernul Regatului Norvegiei pentru Implementarea în comun (JI) şi a Acordului asupra proiectului "Dezvoltarea utilităţilor municipale - sistemul de încălzire din Făgăraş - faza a doua - CT5, CT6, CT7, CT8, judeţul Braşov", semnate la Oslo la 21 decembrie 2001



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, cu proiectul de Lege pentru ratificarea Memorandumului de Înţelegere privind cooperarea între Guvernul României şi Guvernul Regatului Norvegiei pentru Implementarea în comun (JI) şi a Acordului asupra proiectului "Dezvoltarea utilităţilor municipale - sistemul de încălzire din Făgăraş - faza a doua - CT5, CT6, CT7, CT8, judeţul Braşov", semnate la Oslo la 21 decembrie 2001.



Proiectul de lege a fost adoptat de Senat în şedinţa din 8 mai 2003, cu respectarea prevederilor art.74 alin.(2) din Constituţia României.



Proiectul de lege este însoţit de avizele favorabile ale Comisiei pentru buget, finanţe şi bănci, Comisiei juridice, de disciplină şi imunităţi, Comisiei pentru administraţie publică, amenajarea teritoriului şi echilibru ecologic şi Consiliului Legislativ.

Proiectul de lege are ca obiect ratificarea Memorandumului de Înţelegere privind cooperarea între Guvernul României şi Guvernul Regatului Norvegiei pentru implementarea în comun (Join Implementation) a măsurilor de limitare a emisiunilor de gaze cu efect de seră şi a Acordului asupra proiectului "Dezvoltarea utilităţilor municipale - sistemul de încălzire din Făgăraş - faza a doua - CT5, CT6, CT7, CT8, judeţul Braşov", semnate la Oslo la 21 decembrie 2001.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege în şedinţa din 3 iunie 2003.



La lucrările comisiei a participat, ca invitat, în conformitate cu prevederile art.51 şi 52 din Regulamentul Camerei Deputaţilor, din partea Ministerului Apelor şi Protecţiei Mediului, doamna director Dumitra Mereuţă.



Membrii comisiei au hotărât, cu unanimitate de voturi, ca proiectul de Lege pentru ratificarea Memorandumului de Înţelegere privind cooperarea între Guvernul României şi Guvernul Regatului Norvegiei pentru Implementarea în comun (JI) şi a Acordului asupra proiectului "Dezvoltarea utilităţilor municipale - sistemul de încălzire din Făgăraş - faza a doua - CT5, CT6, CT7, CT8, judeţul Braşov", semnate la Oslo la 21 decembrie 2001, să fie supus, spre dezbatere şi adoptare în plenul Camerei Deputaţilor, în forma adoptată de Senat.



La lucrările comisiei au fost prezenţi 21 deputaţi din totalul de 25 membri ai comisiei.

                  PREŞEDINTE,                                       SECRETAR,

                    István Antal                                         Cristian Buzea

Expert,

Silvia Vlăsceanu

